Diari Oficial de la Generalitat Valenciana


Sumari del DOGV 5593, del 06-09-2007 (2007/10302)

Bases de l'oposició per a la funcionarització de 18 places d'operaris de servicis públics de l'Institut Municipal de Cultura d'Elx.
-----------------------------------------------------------------------------------------------------------------------------------

### Dades del document

Número de DOGV
:   5593

Data del DOGV
:   06-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10589


Data del document
:   30-05-2007

Organisme emissor
:   Institut Municipal de Cultura. Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * personal de serveis
    * concurs administratiu

Bases de l'oposició per a la funcionarització de 18 places d'operaris de servicis públics de l'Institut Municipal de Cultura d'Elx. [2007/10324]  
En compliment de la Resolució del vicepresident de l'Institut Municipal de Cultura, es publica la convocatòria de l'oposició per a la funcionarització de 18 places d'operaris de servicis múltiples, d'acord amb les bases següents:   
Primera. Objecte  
Les presents bases tenen per objecte l'adaptació de la naturalesa jurídica del personal laboral fix (operari de servicis múltiples) de l'Institut Municipal de Cultura de l'Ajuntament d'Elx a la naturalesa administrativa del lloc de treball que ocupa, mitjançant les proves i els cursos selectius previstos en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupa.  
Es convoca la següent plaça, classificada conformement a l'article 1, de la Llei 1/1996, de 26 d'abril, i conformement a l'oferta d'ocupació pública de l'Institut Municipal de Cultura per al 2005:  
Nre. de Grup Complement  
places Denominació titulació destinació  
 18 Operari de servicis múltiples E 13  
Segona. Condicions dels aspirants  
Per tal de ser admesos als cursos i proves selectius objecte d'esta convocatòria, els aspirants hauran reunir els requisits següents:  
a) Ser personal contractat laboral amb caràcter indefinit al servici de l'Institut Municipal de Cultura de l'Ajuntament d'Elx, amb la categoria d'operari de servicis múltiples.  
b) Haver accedit a la plaça que actualment ocupen mitjançant la superació de proves selectives per oposició lliure, desenvolupades d'acord amb els principis d'igualtat, mèrit i capacitat, tal com es desprèn del que establix la Llei 1/1996, de 26 d'abril.  
Tercera. Calendari de presentació de sol·licituds, admissió d'aspirants i inici dels cursos  
3.1. Els qui desitgen prendre part en el procés d'adaptació objecte d'esta convocatòria, hauran de fer-ho constar per sol·licitud.  
En el moment de presentar la sol·licitud, s'hi adjuntarà el resguard d'haver ingressat en el tresor municipal la quantitat de 4,08 € en concepte de taxes per drets d'examen.  
Estes taxes es faran efectives, directament o per transferència, en el compte de què és titular l'Institut Municipal de Cultura, en l'oficina de la CAM, situada a la plaça de la Glorieta, 1, el codi d'identificació del qual és el 2090 3002 73 8134453149, caldrà especificar en el document d'ingrés a quina prova selectiva correspon.  
El fet de no pagar els drets de examen, de no aportar el justificant de l'ingrés o de no especificar a quina prova selectiva correspon, donarà lloc a l'exclusió de l'aspirant, en la resolució per la qual s'aprove la llista de aspirants admesos i exclosos.  
3.2. Totes les sol·licituds hauran d'adreçar-se al president de l'Institut Municipal de Cultura. Es presentaran en el registre del mateixa institut o en la forma prevista en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en el termini de 20 dies hàbils comptador des de l'endemà de la publicació en el Boletín Oficial del Estado de les Bases d'esta convocatòria.  
3.3. Acabat el termini de presentació de sol·licituds, es publicarà en el Butlletí Oficial de la Província d'Alacant i en el tauler d'edictes de l'Institut Municipal de Cultura la llista d'admesos i exclosos a la realització dels cursos i proves selectives.  
3.4. Publicada la llista a què es referix l'apartat anterior, els aspirants podran formular, durant un termini de 10 dies hàbils comptador a partir de l'endemà de la publicació, les al·legacions que estimen oportunes, així com corregir les faltes en què hagueren incorregut i acompanyar els documents preceptius no presentats de la sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
3.5. Transcorregut el termini anterior i corregits els defectes i ateses les reclamacions presentades, el president de l'Institut Municipal de Cultura dictarà la resolució amb la llista definitiva d'admesos i exclosos, que es publicarà en el Butlletí Oficial de la Província d'Alacant i en el tauler d'edictes de l'Institut Municipal de Cultura.  
3.6. L'Alcaldia-Presidència determinarà el calendari de celebració del mencionat curs, règim, horari i lloc de realització d'este, mitjançant la corresponent resolució, que serà publicada en el Butlletí Oficial de la Província d'Alacant i en el tauler d'edictes de l'Institut Municipal de Cultura. Així mateix, la Presidència designarà el professorat que impartirà el curs, que es farà públic de la mateixa manera.  
Quarta. Desenvolupament del curs i proves selectives  
4.1. Duració del curs:  
De conformitat amb el que establixen els articles 1 i 6 de la Llei 1/1996, de 26 d'abril, les hores de duració del curs pe al grup de titulació D serà de 5 hores en total.  
4.2. Assistència al curs.  
Per a l'adaptació a la condició de funcionaris de carrera de l'Institut Municipal de Cultura, a través del procediment establit en la present convocatòria, a més de superar les corresponents proves d'avaluació, serà requisit indispensable l'assistència a un 85%, com a mínim, de la duració total del curs selectiu al qual s'estiga adscrit, sense perjuí del que establix la disposició addicional primera de la Llei 1/1996, de 26 d'abril, per al supòsit de malaltia degudament acreditada.  
4.3. Avaluació continuada.  
De conformitat amb el que establix l'article 7 de la Llei 1/1996, de 26 d'abril, la comissió qualificadora del curs selectiu d'esta convocatòria realitzarà una avaluació continuada del personal adscrit a estos.  
A tal fi, cada professor que impartisca les matèries constitutives del mencionat curs, emetrà un informe a l'acabament de la seua intervenció, en què es farà referència a l'assistència, atenció, participació i altres circumstàncies que considere de rellevància perquè la comissió qualificadora puga realitzar l'avaluació continua de cada alumne.  
4.4. Prova final.  
Acabat el curs selectiu es realitzarà una prova final sobre els continguts dels temaris de les matèries impartides en este.  
4.5. Qualificació de les proves.   
4.5.1. Tant l'avaluació continuada com la prova final del curs selectiu seran valorades per la comissió qualificadora de 0 a 10 punts.  
4.5.2. Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, caldrà obtenir la calcificació d'apte.  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.  
4.5.3. Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.  
Cinquena. Publicitat de les llistes d'aprovats.  
5.1. Acabat el curs selectiu, la comissió qualificadora farà pública en el tauler d'edictes de l'Institut Municipal de Cultura, les llistes del personal que hi ha participat, amb expressió de la qualificació d'apte o no apte, i que constituiran les llistes de aspirants que han superat les proves objecte d'esta convocatòria.  
5.2. La comissió qualificadora elevarà a l'òrgan competent, les llistes d'aspirants que han superat les proves del curs de adaptació als efectes del seu nomenament com a funcionaris de carrera.  
Sexta. Comissió qualificadora i professorat del curs selectiu.  
6.1. La comissió qualificadora de les proves d'adaptació realitzarà l'avaluació del curs selectiu així com la qualificació de les proves finals d'este. La seua composició s'adequarà al que establix l'article 60 de la Llei 7/2007, de 12 d'abril de l'Estatut bàsic de l'Empleat Públic. Composició:   
· El director de l'Àrea de l'Ajuntament.  
· Un representant de l'administració del Consell de la Comunitat Valenciana.  
· La directora econonicoadministrativa de l'Institut Municipal de Cultura.  
· Un empleat municipal.  
· El secretari general de l'Ajuntament d'Elx o persona en qui delegue.  
Tots els membres de la comissió tindran veu i vot i la seua composició serà publicada en el Butlletí Oficial de la Província d'Alacant i en el tauler d'edictes de l'Institut Municipal de Cultura.  
Els vocals de la comissió, de representació funcionarial o professional, hauran de pertànyer a cossos o escales de grup de titulació igual o superior al que es tracte d'adequar mitjançant la present convocatòria.  
6.2. El règim jurídic de funcionament de les comissions qualificadores serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats. Els seus membres hauran d'abstenir-se i els interessats els podran recusar quan concórrega en aquells alguna de les circumstàncies previstes en els articles 28 i 29 de la referida llei.  
6.3. El curs objecte d'esta convocatòria serà impartit per funcionaris de l'Institut Municipal de Cultura o tècnics externs que s'establisquen mitjançant l'oportuna resolució de la Presidència.  
Setena. Nomenament, presa de possessió i prestació de jurament o promesa  
7.1. L'òrgan competent efectuarà el nomenament com a funcionaris de carrera dels aspirants proposats per la comissió qualificadora.  
7.2. El corresponent nomenament serà notificat als interessats, els quals hauran de prendre possessió en el termini que determine el Institut Municipal de Cultura, conformement a les prescripcions contingudes en l'article 35 del Reglament de Funcionaris d'Administració Local i en les normes que el substituïsquen o complementen.  
7.3. En l'acte de presa de possessió, el funcionari nomenat haurà de prestar jurament o promesa, de conformitat amb la fórmula prevista en el Reial Decret 707/1979, de 5 d'abril.  
Huitena. Condicions econòmiques  
Com que el procés de selecció convocat suposa, no un procediment de nou accés a la funció pública, sinó un canvi de la relació jurídica, en el moment en què es produïsca la presa de possessió com a funcionari, es produirà el seu cessament com a personal laboral fix i quedarà extingida la relació laboral anterior.  
El funcionari de carrera, una vegada que haja pres possessió del seu lloc, quedarà destinat al mateix lloc de treball que exercia. Se li reconeixerà l'antiguitat que tenia com a personal laboral, així com els mateixos drets econòmics derivats de la relació anterior.  
Novena. Incidències  
La comissió qualificadora queda facultada per a resoldre els dubtes que es presenten i prendre els acords necessaris per al bon ordre de la convocatòria, en allò no previst en estes bases.  
Deu. Facultat de la Presidència  
El president, degudament facultat a tal fi, adoptarà les resolucions pertinents pel que fa a l'admissió d'aspirants, publicació de anuncis i altres tràmits que siguen procedents.  
Onze. Impugnació de la convocatòria.  
La convocatòria i les seues bases i tots els actes administratius que es deriven d'esta i de les actuacions de la comissió qualificadora, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada por Llei 4/1999, de 13 de gener).  
ANNEX  
Contingut del curs. Grup E (5 hores)  
Funcionament i organització de l'administració  
Tema 1: L'organització administrativa espanyola: organització territorial de l'Estat. Las comunitats autònomes, constitució i competències. Els estatuts d'autonomia. Administració local.  
Tema 2: Drets i obligacions de l'administració i dels ciutadans.  
Tema 3: Drets i deures dels funcionaris locals. Règim disciplinari. Sistema de retribucions. Incompatibilitats. La Seguretat Social dels funcionaris de l'administració local.  
Tema 4: El personal al servici de la administració local. L'ingrés en la funció pública. La carrera administrativa i el proveïment i la remoció de llocs de treball. Adquisició i pèrdua de la condició de funcionari. Les situacions administratives.  
Elx, 30 de maig de 2007.- El vicepresident de l'Institut: José Manuel Sánchez Asencio.